El Casal Jove acollirà aquest cap de setmana unes jornades informatives sobre el programa “Erasmus+ Sagunt”
20 de setembre 2016

El Casal Jove del Port de Sagunt acollirà unes jornades informatives sobre el programa “Erasmus+ Sagunt” dirigides a joves i professorat dels centres educatius que vulguen iniciar un projecte d'aquest tipus. Aquesta iniciativa, que consisteix en una assessoria per a temes relacionats amb el programa europeu Erasmus, l'organitza la delegació de Joventut de l'Ajuntament de Sagunt.

![](/media/ee4iforb/erasmus2.jpg)

 

Les jornades començaran el divendres, 23 de setembre, de 9.30 a 13.30 hores, amb una xarrada sobre “Erasmus+ per a professors i personal de centres educatius”. Continuaran el dissabte, 24 de setembre, de 10.30 a 13.30 hores per a tractar la temàtica de l'Erasmus+ per a associacions i grups de joves, amb un “Workshop per a convertir les teues idees en projectes”. Eixe mateix dissabte, de 16 a 18 hores, s'explicarà l'Erasmus+ per a joves en general.

 Les inscripcions podran formalitzar-se fins al dijous, 22 de setembre, enviant un e-mail amb nom, cognoms i DNI a: joventut@aytosagunto.es, especificant en l'assumpte “Jornades Erasmus Plus”. Es tracta d'una activitat gratuïta i les places són limitades. Cal destacar que s'emetrà certificat d'assistència. A més, a partir d'octubre, hi haurà una persona disponible setmanalment per a informar sobre aquests temes. Per a més informació es pot cridar al telèfon 96 268 34 39.

*   [](http://www.facebook.com/sharer.php?u=https://aytosagunto.es/va/actualitat/el-casal-jove-acollira-aquest-cap-de-setmana-unes-jornades-informatives-sobre-el-programa-erasmus-sagunt/ "Facebook")
*   [](http://twitter.com/share?url=https://aytosagunto.es/va/actualitat/el-casal-jove-acollira-aquest-cap-de-setmana-unes-jornades-informatives-sobre-el-programa-erasmus-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-casal-jove-acollira-aquest-cap-de-setmana-unes-jornades-informatives-sobre-el-programa-erasmus-sagunt/ "Linked In")
*   [](mailto:?body=https://aytosagunto.es/va/actualitat/el-casal-jove-acollira-aquest-cap-de-setmana-unes-jornades-informatives-sobre-el-programa-erasmus-sagunt/)